– Ալբոմիս պատրաստության ընթացքում միշտ կապի մեջ էի Անդրեի հետ: «Քո հայրենիքը» մեզ համար հատուկ երգ էր, քանի որ այն առաջին անգամ հնչել էր մեր Պոլսո համերգի ընթացքում: Այս երգի մասին խոսելու ընթացքում Անդրեն ասաց՝ արի´ այս երգը երգիչ-երգչուհիներով միասնաբար երգենք: Գաղափարն ինձ շատ ուրախացրեց: Նրանցից շատերին արդեն անձամբ ծանոթ էի: Շատ զգացվեցի, շատ հուզվեցի այս խմբակային կատարման համար: Նրանք իմ սիրված, հարգված երգիչ-երգչուհիներն էին, որոնց գործունեությանը հետևել էի տարիներ շարունակ: Իսկ հիմա ինձ համար քով քովի եկան իրենց հրաշալի ձայներով և ալբոմս պատվեցին: